

REPUBLIKA HRVATSKA

BRODSKO-POSAVSKA-ŽUPANIJA

OPĆINA BEBRINA

OPĆINSKO VIJEĆE

Bebrina 81, 35254 Bebrina,

OIB: 52630455645

Tel:035/433-109

KLASA: 021-05/20-01/54

URBROJ: 2178/02-03-20-1

Bebrina, 29. srpnja 2020. godine

Temeljem članka 86. i 86 a. Zakona o proračunu („Narodne novine“ broj 87/08., 136/12. i 15/15.), i članka 32. Statuta Općine Bebrina (“Službeni vjesnik Brodsko-posavske županije“ 02/2018, 18/2019 i 24/2019 i „Glasnik Općine Bebrina“ broj 01/2019 i 2/2020.), Općinsko vijeće općine Bebrina na svojoj 29. sjednici održanoj dana 29. srpnja 2020. godine donosi

**ODLUKU**

**o kratkoročnom zaduženju Općine Bebrina**

**Članak 1**.

 Odobrava se kratkoročno zaduživanje, dopušteno prekoračenje po transakcijskom računu, Općine Bebrina kod poslovne banke – Privredna banka Zagreb u kojoj Općina ima otvoren žiro-račun, do iznosa 3.000.000,00 kuna (trimilijunakuna) prema uvjetima banke kreditora, na rok od 12 mjeseci od potpisa ugovora.

**Članak 2**.

 Općina Bebrina zadužiti će se po sljedećim uvjetima:

* Iznos zaduženja: do 3.000.000,00 kn
* Vrsta kredita: kratkoročno zaduženje – dopušteno prekoračenje po poslovnom računu
* Način korištenja: dovođenje u prekoračenje računa do visine odobrenog kredita najkasnije do radnog dana koji prethodi danu dospijeća kredita
* Kamatna stopa: fiksna, 2,6 % godišnje
* Obračun i naplata kamate: obračun mjesečni, naplata mjesečna
* Naknada na odobreni, a neiskorišteni iznos kredita: nema
* Naknada za obradu zahtjeva: 0,15 % na iznos kredita, najmanje 500,00 kuna jednokratno
* Naknada za odobrenje i korištenje: 0,60 % na iznos kredita, najmanje 500,00 kuna jednokratno
* Naknada za rezervaciju sredstava: 0,125 % na iznos kredita, minimalno 500,00 HRK tromjesečno
* Način otplate: sukcesivno
* Način i rok korištenja: max. 12 mjeseci
* Instrumenti osiguranja naplate: mjenice i zadužnica

**Članak 3.**

 Kratkoročni kredit će se koristiti za premošćivanje jaza nastalog zbog različite dinamike priljeva sredstava i dospijeća obveza za provedbu investicijskih i EU projekata.

**Članak 4.**

 Ovlašćuje se Općinski načelnik da sklopi Ugovor o kreditu iz točke 1. ove Odluke te izda potrebna osiguranja plaćanja sukladno uvjetima kreditora.

**Članak 5.**

Ova Odluka stupa na snagu osam dana od dana objave u Glasniku Općine Bebrina.

**OPĆINSKO VIJEĆE OPĆINE BEBRINA**

PREDSJEDNIK OPĆINSKOG VIJEĆA

Mijo Belegić, ing.

DOSTAVITI

1. Jedinstveni upravni odjel
2. Glasnik Općine Bebrina
3. Ministarstvo financija
4. Privredna banka Zagreb
5. Pismohrana.